stanford-oval/wikipedia huggingface dataset:
קורומבה קאנדה

| --- | --- |
 מדינות:  הודו
 אזורים:  אסיה
 שפת אם:  24,189 (2011)
 כתב:  אלפבית טמילי
 משפחה:  דראווידית דרומית טמיל - קאנדה טמיל - קודאגו קודאגו קורומבה קאנדה
 לאום:  הודו הודו
 קוד ISO 639-3:  kfi 
 ראו גם:  שפה • כתב • רשימת שפות
 
קורומבה קאנדה (באנגלית: Kannada Kurumba) היא שפה דראווידית מרכזית שבטית המדוברת על ידי שבט הקורומבאר (אנ'). לעיתים השפה נחשבת כניב של קאנדה למרות השוני הרב ביניהן. דוברי קורומבה קאנדה מתגוררים בעיקר באזור טאמיל נאדו. קורומבה קאנדה דומה בכ-50% לשפה קורומבה אטאפדי.
לשפה יש שלושה ניבים עיקריים: קואימבטורה, דהארמפורי ופודוקוטאי.
הערות שוליים

↑  Kurumba, Kannada, Ethnologue (באנגלית)
| שפות דראווידיות |
| --- | --- | --- |
| דרומיות | טמילית • מלאיאלאם • קוטה • קודאגו • קאנדה • טולו • מלאיאלאם יהודית • קודאבה טאק • באדאגה • הולייה • קורומבה אטאפדי • טודה • קומבארן • קורומבה קאנדה • מודוגה • אירולה • שולאגה • בטה קורומבה • קאיקאדי • ירוקאלה • ג'סרי • פאניה • אוראלי • מאלארית • קוראגה • בלארי • קאלאנדי • קאניקארית • מולו קורומבה • קאדאר • קונדובאדי • מאלאסאר • מאלה מאלאסאר • קוריצ'ייה • אראנאדאנית • מאלאבדאנית • פאלייאנית • הראבאלאנית • אולאטאנית • ווייאנאד צ'טי • קאקאלה |  |
| דרומיות - מרכזיות | גונדי • מריה • קואי • קונדה • טלוגו • קויה • פנגו • מאנדה • נגארצ'אל • קובי |  |
| מרכזיות | קולאמי • אולארי • דורווה • נאיקי |  |
| צפוניות | קורוך • מאלטו • ברהואי |  |
| לא מסווגות | באזיגאר • וישאבאן • מאלאקוראבאן • אלאר |  |
| --- | --- |
בקרת זהויות :  NLI: 987007529872205171 
ערך זה הוא קצרמרבנושא שפות ובנושא הודו. אתם מוזמנים לתרום לוויקיפדיה ו.
פרנסס טומלטי

| --- | --- |
אין תמונה חופשית
 לידה:  6 באוקטובר 1948 (בת 76) בלפסט, הממלכה המאוחדת 
 מדינה:  הממלכה המאוחדת 
 בן או בת זוג:  סטינג (1 במאי 1976–1984) 
 צאצאים:  ג'ו סאמנר 
 פרופיל ב-IMDb
 
פרנסס טומלטי (באנגלית: Frances Tomelty; נולדה ב-6 באוקטובר 1948) היא שחקנית צפון אירית.
ביוגרפיה

טומלטי נולדה בבלפסט שבצפון אירלנד. היא בתו של השחקן ג'וזף טומלטי (1911–1995).
קריירה

היא שיחקה בסדרות טלוויזיה שונות בהן "ברז'ראק", "המפקח מורס", "לוסי סאליבן מתחתנת", "Strangers", "רציחות במידסומר", "קורוניישן סטריט", ו"המפצח". בנוסף השתתפה בסרטים רבים בהם "Bellman and True", "מונקו דוסון" ו"השדה". בתיאטרון הופיעה בתפקיד ליידי מקבת' בהפקה של האולד ויק משנת 1980 של המחזה "מקבת'" בכיכובו של פיטר או'טול בתפקיד הראשי.
עוד בטלוויזיה הופיעה טומלטי בסדרות דרמה כגון "ספוקס", "חדר מיון", "גברתי ראש הממשלה", "הולבי סיטי", "חוק וסדר: UK", הדרמה הרפואית "The Royal", "להעיר את המתים", "עדות אילמת", "בלתי נשכח", "קטסטרופה". כמו כן השתתפה בסדרות עתירות תקציב כגון "אטלנטיס", "מרלין", "מלכה לבנה", "מרגל מושלם" וכן בסרט "שרי".
חיים אישיים

ב-1 במאי 1976 התחתנה טומלטי עם המוזיקאי סטינג אחרי היכרות של שנתיים. הם נפגשו בסט של מחזמר רוק בשם "Rock Nativity". היא שיחקה בתפקיד מרים הבתולה, והוא ניגן עם הלהקה. לבני הזוג נולדו שני ילדים: ג'וזף נולד ב-23 בנובמבר 1976, ופוקסיה קתרין (קייט) נולדה ב-17 באפריל 1982. זמן קצר לאחר שנולדה בתם, עזב סטינג את טומלטי ועבר לגור עם אשתו הנוכחית טרודי סטיילר, וב-1984 הם התגרשו.
תפקידים בתיאטרון

איליין נוואזיו במחזה "Last of the Red Hot Lovers" מאת ניל סיימון. בכורה של ההפקה הבריטית בבימויו של אריק תומפסון בתיאטרון רויאל אקסצ'נג' במנצ'סטר (1979).
מיה שורמן במחזה "In the Talking Dark" מאת דולורס וולש, בבימויו של ברהאם מארי בתיאטרון רויאל אקסצ'נג' במנצ'סטר (1989)
מומה במחזה "Doctor Heart" מאת פיטר מולר, הצגת בכורה בריטית בבימויו של ברהאם מארי בתיאטרון רויאל אקסצ'נג' במנצ'סטר (1991)
גברת אלבינג במחזה "רוחות" מאת הנריק איבסן בבימויו של ברהאם מארי בתיאטרון רויאל אקסצ'נג' במנצ'סטר (2000)
הערות שוליים

↑  Timothy West "The king of comedy", The Guardian, 7 April 2001
↑    Sting, ‏I missed the birth of my child, The Telegraph, 31 October 2003
↑  "Trudie Styler: The truth about Trudie" (באנגלית בריטית). 2006-08-04. נבדק ב-2016-09-02.
| --- | --- |
בקרת זהויות :  GND: 134306074  ISNI: 0000 0000 4609 3354  LCCN: no2001067138  NKC: xx0180440  VIAF: 30752961   WorldCat (עם VIAF): 30752961
צ'ארלס קונראד הבן

| --- | --- |

צ'ארלס קונראד
 לידה:  2 ביוני 1930 פילדלפיה, פנסילבניה
 פטירה:  8 ביולי 1999 (בגיל 69) אוהאי, קליפורניה
 מידע כללי
 לאום:  ארצות הברית אמריקאי
 השכלה:  אוניברסיטת פרינסטון (1953)  בית הספר הייברפורד  Darrow School  בית הספר לטייסי ניסוי של הצי האמריקאי 
 עיסוקים נוספים:  טייס ניסוי
 תקופת השירות:  1962–1973 (כ־11 שנים)
 דרגה:  קפטן בצי ארצות הברית
 זמן שהייה בחלל:  49 יום, 3 שעות ו־38 דקות
 מספר פעילות חוץ-רכבית:  4 (2 מהן על הירח)
 זמן שהייה בפעילות חוץ-רכבית:  הליכות ירח: 7 שע', 45 דק' ו-18 שנ' הליכות חלל: 5 שע' ודקה
 ביוגרפיה בנאס"א:  צ'ארלס קונראד הבן
 משימות
 ג'מיני 5, ג'מיני 11, אפולו 12, סקיילאב 2
  
 עיטורים
  מדליית הכבוד של הקונגרס בתחום החלל    מדליית השירות המצוין של הצי
 
צ'ארלס "פיט" קונראד הבן (באנגלית: Charles "Pete" Conrad;‏
2 ביוני 1930 – 8 ביולי 1999) היה אסטרונאוט אמריקני אשר לקח חלק בתוכניות חלל כגון תוכנית ג'מיני, תוכנית אפולו ובסקיילאב. נולד בפילדלפיה, פנסילבניה.
פיט קונראד היה בדחן לא קטן. הוא לא היה גבוה במיוחד, וכאשר קפץ מן השלב האחרון בסולם אל קרקע הירח במשימת אפולו 12 קרא "וופיי! בן אדם, זה אולי היה [צעד] קטן לניל, אבל [צעד] ארוך עבורי", בהתייחסו לאימרתו המפורסמת של ניל ארמסטרונג, כאשר הניח את רגלו על הירח.
בשנת 1998, בתגובה לשליחתו של ג'ון גלן לחלל בגיל 77 במעבורת דיסקברי, אמר שהוא מצפה ליום ההולדת ה־77 שלו. "אני מצפה מנאס"א לשלוח אותי בחזרה לירח כפי שנהגו בג'ון גלן, ואם לא יעשו כך, אצטרך לעשות זאת בעצמי", הכריז.
השכלה

בוגר במדעים בהנדסה אווירונאוטית מאוניברסיטת פרינסטון, 1953.
שירות צבאי

בתום לימודיו, הצטרף לצי האמריקאי כטייס. הוא למד בבית הספר לטייסי ניסוי של הצי. מאוחר יותר שירת כמדריך טיסה ומהנדס ביצועים בבית הספר. לאחר מכן שירת כמדריך טיסה על מטוסי F-4 פנטום בטייסת ההדרכה VF-121, ולאחר מכן בטייסת הפנטומים VF-96 על נושאת המטוסים USS Ranger.
שירות בנאס"א

נבחר לאסטרונאוט בספטמבר 1962. הטיסה הראשונה שלו לחלל הייתה בג'מיני 5. כמפקד ג'מיני 11, קבע שיא גובה חדש מעל פני הקרקע. משימתו הבאה הייתה כמפקד אפולו 12, המשימה השנייה שנחתה על הירח. פיט היה האדם השלישי ללכת על הירח. תפקידו האחרון בחלל היה מפקד סקיילאב 2, תחנת החלל האמריקאית הראשונה.
בדצמבר 1973 עזב את השירות בצי ובנאס"א.
לאחר נאס"א

לאחר נאס"א התמנה לסגן נשיא לפעולות וסמנכ"ל פעולות של תאגיד "אמריקן טלביז'ן אנד קומוניקיישנס" (ATC), שם היה אחראי על תפעול המערכות הקיימות, ופיתוח רשת ארצית לטלוויזיה בכבלים.
בשנת 1976 התפטר מ־ATC לטובת תפקיד סגן נשיא ויועץ בחברת מקדונל דאגלס. הוא ביצע מספר תפקידים בחברה זו, בתחומי שיווק מוצרי התעופה ומערכות הנשק של החברה. בשנת 1990 התמנה לתפקיד סגן נשיא לעסקים חדשים בחברת "מקדונל-דאגלס ספייס קומפני", שם השתתף במחקר ופיתוח עבור יוזמת חקר החלל של הנשיא ג'ורג' בוש האב, יוזמה שלא יצאה אל הפועל בסופו של דבר.
ביולי 1999 נהרג קונראד בתאונת אופנוע בסמוך לעיירה אוהאי שבקליפורניה. הוא נטמן בבית הקברות הלאומי ארלינגטון, ארלינגטון, וירג'יניה.
אותות ועיטורים

מוסמך לשם כבוד בהנדסה אווירונאוטית מאוניברסיטת פרינסטון, 1966
דוקטור למשפטים לשם כבוד מאוניברסיטת לינקולן-ווסליאן, 1970
דוקטור למדעים לשם כבוד מקינגס-קולג', פנסילבניה, 1971
פרס מיוחד מטעם חבר הנאמנים של פרס אמי, 1970.
צלב התעופה המצוינת
מדליית השירות המצוין של הצי (פעמיים)
קאנאק

| --- | --- |
קאנאק במבט מרוחק מהים
קאנאק במבט מרוחק מהים
 מונרכיה חוקתית:  ממלכת דנמרק ממלכת דנמרק
 טריטוריה אוטונומית:  גרינלנד גרינלנד
 מחוז:  מחוז אוואנאטה
 תאריך ייסוד:  1953 
 שטח:  225,500 קמ"ר
 גובה:  0 מטרים
 אוכלוסייה:  ‏
  ‑ בעיירה:  646 (1 בינואר 2020)
 קואורדינטות:  77°28′01″N 69°13′59″W﻿ / ﻿77.467°N 69.233°W﻿ / 77.467; -69.233
 אזור זמן:  UTC -4
  מפת מיקום  מפה מפורטת   (למפת גרינלנד מוגדלת) נוק קאקורטוק אילוליסאט סיסימיוט אסיאט מאניצוק טאסילאק פאמיוט נארסאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור קאנאק(למפת גרינלנד רגילה) נוק קאקורטוק אילוליסאט סיסימיוט אסיאט מאניצוק טאסילאק פאמיוט נארסאק קנגרטיטיווק קנדה איסלנד אוקיינוס הקרח הצפוני מפרץ באפין  ים גרינלנד  האוקיינוס האטלנטי  ים לברדור קאנאק  he tabBackground:;tabBorder:#aaa;defaultTab:0;
 
קאנאק (בגרינלנדית: Qaanaaq) היא עיירה ורשות מקומית בצפון גרינלנד והעיירה היחידה במחוז מחוז אוואנאטה.
היסטוריה

העיירה הוקמה בתחילת שנות ה-50 כאשר תושבי העיירה 'פיטופיכּ' (Pituffik) נאלצו לעזוב את ביתם ולעבור 31 ק"מ צפונה מכיוון שהשטח עליו ישבה פיטופיכּ נועד לבניית בסיס "תולה" של חיל האוויר האמריקאי.
גאוגרפיה

קאנאק רשומה כעיר וכאחת הרשויות המקומיות הצפוניות בעולם ובנוסף היא גם הרשות המקומית הגדולה בגרינלנד ואחת הגדולות בעולם, עם שטח כולל של 225,400 קמ"ר. קאנאק גובלת בדרום עם הרשות המקומית אופרנאוויק, הפארק הלאומי צפון מזרח גרינלנד הלא מאוגד במזרח, בצפון האוקיינוס הקרח הצפוני ומצר נארס המפריד בין גרינלנד לאי הקנדי אלסמיר במערב.
דמוגרפיה

מספר התושבים בקאנאק עצמה הוא 650 אנשים, ו-850 בכל הרשות המקומית. תושבי קאנאק מדברים בשפת האינוכטון, ורבים גם מדברים בגרינלנדית ובדנית.
מסביב לעיירה קאנאק יש מספר עיירות קטנות המונות עשרות תושבים השייכות לרשות המקומית 'קאנאק':
סוויסיוויכּ (בגרינלנדית: Savissivik) / הוויכיוויכּ (באינוכטון: Havighivik) - בתרגום מגרינלנדית: 'מקום של מטאורי ברזל' המרמז על מטאורים ענקים שנמצאו באזור (חלקם במשקל מעל 20 טון).
מוריאוסק (בגרינלנדית: Moriusaq) / מוריאוהק (באינוכטון: Muriuhaq) - סמוך לבסיס חיל האוויר 'תולה'.
קקרטט (בגרינלנדית: Qeqertat) / קיכּיקטט (באינוכטון: Qikiqtat) - ממוקם על האי Herbert מול קאנאק.
קקרטרסואק (בגרינלנדית: Qeqertarsuaq) / קיכּיקטכואק (באינוכטון: Qikiqtarhuaq) - כפר הממוקם על האי Herbert, בו בית ספר עבור ילדי האזור.
סיאורפלוכּ (בגרינלנדית:  Siorapaluk) / היאורפלוכּ (באינוכטון: Hiurapaluk) - אחד מהיישובים הצפוניים בעולם, מונה כ-80 תושבים. ביישוב קיימת תחנת כוח אשר מספקת חשמל שוטף והישוב מחובר ישירות לרדיו וטלוויזיה לוויינים. הכנסייה משמשת בנוסף כבית ספר וספריה ציבורית. ביישוב אין מרפאה ולכן באופן קבוע מגיעים רופאים מאזורים אחרים (חלקם ליום אחד, חלקם למספר ימים). רוב תושבי היישוב הם ציידים. השטח סביב היישוב טוב מאוד לציד. הוא שופע בארנבי קוטב, איילים, שועלים, כלבי ים ועופות דורסים.
בסיס חיל האוויר "תולה"

בסיס חיל האוויר האמריקאי "תולה" (באנגלית: Thule Air Base), הממוקם דרומית לקאנאק על שטח בו בעבר שכנה העיירה פיטופיק, הוא בסיס חיל האוויר הצפוני בעולם. הבסיס נועד להגן על שמי ארצות הברית מפני טילים בליסטים בין-יבשתיים בעלי ראשי נפץ גרעינים וממוקמים בו מתקני מכ"ם מתקדמים וטילים אנטי בליסטיים ומספר טייסות. מסלול ההמראה/נחיתה הוא באורך 3,000 מטר כך שהבסיס מהווה גם כנמל תעופה לטיסות צ'ארטר לקופנהגן ועוד מספר יעדים בגרינלנד על ידי אייר גרינלנד. מגדל התקשורת בבסיס מתנשא לגובה 378 מטר והוא המבנה הגבוה ביותר בחצי הכדור המערבי, צפונית לחוג הארקטי.
בבסיס גרים כ-800 חיילים וקצינים.
קומנסליזם

אפיפיט גדל על עץ מבלי להזיק לו.
שועל שלג מתבסס על הטרף של דוב לבן כדי לשרוד בחורף הארקטי.
קוֹמֶנְסָלִיזְם (בעברית מכונה גם: סְמוּכָנוּת) הוא סוג של סימביוזה (צַוותאוּת) בין שני יצורים חיים (אורגניזמים) ובה יצור אחד מפיק תועלת מן השיתוף עם השני, מבלי להועיל או להזיק לו. לפיכך סמוכנות שונה מהדדיות (מוטואליזם; מצב שבו שני היצורים מפיקים תועלת זה מזה), מאמנסליזם (אָלֵלוֹפַּתְיָה; מצב שבו מין אחד מזיק לשני מבלי להפיק ממנו תועלת) ומטפילוּת (במצב זה צד אחד נהנה מהשיתוף ובד בבד פוגע בשני).
שני צדדים לקומנסליזם:
מפיק התועלת (הסְמוּכָן, קומנסָל)
מארח הסְמוכן (הפונדקאי), אשר אינו מפיק תועלת מן השיתוף ולא ניזוק.
הסמוכן נהנה מהפונדקאי ללא גרימת נזק. לדוגמה, אפיפיטים, צמח נפוץ בג'ונגלים, נאחזים בצמחים אחרים אך אינם מזיקים להם. אורַח חייהם המיוחד מאפשר להם להגיע אל האור מבלי לגדול בקרקע, ובעזרת שורשי אוויר מיוחדים הם קולטים את המים מהאוויר הלח שסביבם. את המלחים הם קולטים מאבק ומעפר המצטבר בחריצים שבקליפות העצים.
אטימולוגיה

את המילים סְמוּכָנוּת וסְמוּכָן חידשה האקדמיה ללשון העברית בשנת 2009 בהשראת הביטוי "סָמוּךְ על שולחנו של-", כגון "גדול וסמוך על שֻלחן אביו – זהו קטן, קטן ואינו סמוך על שֻלחן אביו – זהו גדול..." (בבא מציעא יב ע"ב).
ראו גם

זה נהנה וזה אינו חסר
הערות שוליים

↑  למד לשונך 84, באתר האקדמיה ללשון העברית, ‏14 באוגוסט 2010
↑  סְמוּכָנוּת במילון ביולוגיה כללית (תשס"ט), 2009, באתר האקדמיה ללשון העברית
↑  למד לשונך 84, באתר האקדמיה ללשון העברית, ‏14 באוגוסט 2010
| יחסי גומלין בין אורגניזמים |
| --- | --- | --- |
| יחסי +/- | טריפה • טריפה תחרותית • טפילות • פרזיטואידיות • חקיינות בטסיאנית • רמאות |  |
| יחסי -/- | תחרות |  |
| יחסי +/0 | קומנסליזם |  |
| יחסי -/0 | אללופתיה |  |
| יחסי +/+ | הדדיות (ניקוי הדדי) • אנדוסימביוזה • חקיינות מילריינית • זולתנות |  |
| אחר | חקיינות • סימביוזה • פונדקאי |  |
| --- | --- |
בקרת זהויות :  NLI: 987007542994805171  BnF: cb145956171 (data)  GND: 4278751-8  LCCN: sh85028900
פסח בן-עמרם

| --- | --- |
פסח בן-עמרם, 1953
פסח בן-עמרם, 1953
 לידה:  14 במאי 1902 מריופול, חצי האי קרים, האימפריה הרוסית האימפריה הרוסית
 פטירה:  25 באוגוסט 1962  (בגיל 60) תל אביב, ישראל ישראל
 מדינה:  ישראל 
 לאום:  ישראל
 מקום קבורה:  בית העלמין קריית שאול 
 עיסוק:  סופר, מתרגם, מורה ומדינאי
 מקום לימודים:  הגימנסיה העברית "הרצליה" 
 שפות היצירה:  עברית 
 
פסח בן-עמרם (לִיפּוֹבֶצְקי) (14 במאי 1902 – 25 באוגוסט 1962) היה סופר, מתרגם, מורה ופעיל בציונות הסוציאליסטית.
קורות חייו

נולד כפסח ליפובצקי במריופול אשר על חוף הים האזובי, בפלך טאורידה (קרים) של האימפריה הרוסית. בהיותו בן שלוש ניצל עם משפחתו מהפרעות ביהודים בעיר זו. מגיל שמונה למד בחדר מתוקן. המלמד בחדר זה החדיר לליבות תלמידיו את הכמיהה לארץ ישראל ואהבת השפה העברית. בגיל תשע כתב מכתב למערכת העיתון לילדים "פרחים" (בעריכת י"ב לבנר) שבו סיפר כי קיימת ב"חדר" שלהם "אגודת חובבי שפת עבר" צעירה, שחבריה מתחייבים לדבר ביניהם תמיד עברית.
בשנת 1913, במלאת לו 11 שנה, עלה בגפו לארץ ישראל במטרה ללמוד בגימנסיה העברית "הרצליה" בתל אביב. בין המורים בגימנסיה, הושפע במיוחד מיוסף חיים ברנר. בזמן גירוש תל אביב, גלה עם קבוצה מתלמידי הגימנסיה ומוריה למאיר שפיה.
ב-1919 היה ממקימי הסתדרות הצופים העבריים בא"י, שמנהיגהּ צבי נשרי (אז אורלב) היה המורה להתעמלות בגימנסיה. על כך פרסם את מאמרו הראשון בעיתונות, "לתנועת הצופים בארץ-ישראל".
ב-1920 עזב את ספסל הלימודים ועלה לגליל העליון בעקבות קריאתו של יוסף טרומפלדור למגינים (הוא עשה זאת נגד דעתה של הנהלת הגימנסיה, והדבר הוביל לכך שלא השלים את לימודיו בה). הוא פגש את טרומפלדור, אך הצטרף למגיני מטולה. ב-1921 הצטרף לגדוד העבודה, עבד בסלילת מסילת הברזל ראש העין–פתח תקווה, היה מורה לפועלים וערך את עלון הגדוד "מחיינו".
עוד ב-1921 יצא לליטא, בה שהה ארבע שנים, היה חבר מרכז "החלוץ" וערך את עיתון "החלוץ" "על המשמר". בן עשרים ואחת נישא לרחל שַבָּשֶביץ', שפגש בפעילות של "החלוץ". בליטא גם התנסה לראשונה בעבודה כמורה, בבית ספר יסודי עברי בפרינאי (בליטאית: Prienai), ואחר כך בגימנסיה עברית בווירבלן (Virbalis) ובווילקומיר. ב-1925, לאחר מות אביו, חזר לא"י.
בשנים 1930–1931 שהה בארצות הברית (ניו יורק) לשם השתלמות בהוראה, תוך כדי כך שימש כעוזרה של הנרייטה סאלד.
ב-1942 התנדב לצבא הבריטי ושירת בסוללה הארצישראלית הראשונה לתותחנות נגד-מטוסית שהורכבה ממתנדבים מארץ-ישראל. הוא ערך את עלון היחידה, עד ששוחרר בשל מחלת עיניים.
ב-1948 עברתו פסח ליפובצקי ובני משפחתו את שמם ל"בן-עמרם".
בן-עמרם היה חבר בהסתדרות המורים ובאגודת הסופרים העבריים. למן שנות העשרים עסק בכתיבה ספרותית, כתיבה עיתונאית ותרגום, והופיע על בימות רבות כמרצה ונואם.
נפטר בתל אביב ב-25 באוגוסט 1962 (כ"ה באב תשכ"ב), בן 60 במותו. נקבר ב"חלקת הסופרים" בבית העלמין קריית שאול. ארכיונו האישי שמור במכון גנזים של אגודת הסופרים.
קורות חייו > פעילות חינוכית

בשנים 1925 - 1930 שימש כמרצה נודד ומורה בשיעורי ערב מטעם ההסתדרות (בכך המשיך לעסוק גם ברוב השנים הבאות). 

במהלך שהותו בארצות הברית בשנים 1930–1931 עסק גם בהוראה. 

כשחזר, היה למורה בגימנסיה "בלפור" בתל אביב (לימים התיכון העירוני א' בתל אביב). 

אחרי שחזר משליחות לפולין, בשנת 1936, חזר להוראה, בין השאר בבית הספר מכס פיין בתל אביב, ובית הספר הריאלי בחיפה, שם לימד מ-1937 עד 1942, כאשר התגייס לצבא הבריטי. 

אחרי שחרורו, הורה בבית הספר החקלאי מקוה ישראל, ומ-1946 עד 1953 – בתיכון העירוני א' בתל אביב.
קורות חייו > פעילות פוליטית

ב-1935 כיהן כמזכיר סניף מפא"י בירושלים והיה ציר לקונגרס הציוני הי"ט בלוצרן.
בתחילת שנות ה-40 היה חבר ב"אחדות העבודה" ולקראת סופן עבר למפ"ם. 

בן-עמרם השתייך ל"חוגים להקמת האיחוד הציוני-סוציאליסטי בארץ-ישראל", ששאפו לאיחוד המפלגות: מפא"י, אחדות העבודה, פועלי ציון והשומר הצעיר.
כתבים

יוסף טרומפלדור – אישיותו, חייו, פעולותיו, מהדורה 1: סמל, קובנה, תרפ"ד; מהדורה 2: המחלקה לענייני נוער של ההסתדרות הציונית העולמית, תש"ז; מהדורה 3: מפעלי תרבות וחינוך, הסתדרות הנוער העובד, תל אביב, 1967. (מהדורה מקוצרת: הסתדרות הנוער העובד, תר"ץ. תורגם לאנגלית, פולנית, רומנית, ספרדית ויידיש.)
רעיון העבודה בספרות העברית החדשה, במעלה, תרצ"א.
שלושה נאומים על משוררים, עין הקורא, ת"ש. (על שאול טשרניחובסקי, אביגדור המאירי, ג. שופמן)
י.ח. ברנר – שילובי דברים, מועצת פועלי חיפה, תש"ב.
ברנר לנוער ולעם, המרכז לתרבות של הסתדרות העובדים העבריים הכללית, תל אביב, תש"ז. (אנתולוגיה)
בלבת אש (פרשת חייו של פרדיננד לסל), נ. טברסקי, תש"י.
מערכי לב, מ. ניומן, תשי"ז.
הטור האישי "גצים" הופיע בעיתון על המשמר חמש פעמים, בין השנים 1949 ו-1952.
כתבים > תרגומים

מקסים גורקי, האוניברסיטאות שלי ועוד סיפורים, ירושלים: קריית ספר, 1936; מהדורה ב מורחבת: עם עובד, תשט"ז ותש"ן.
קרל צ'אפק, משני הכיסים גם יחד, תל אביב: צבי ליינמן, 1945 (בשיתוף אליעזר ארנשטיין)
קרל צ'אפק, כבוד השופט צוחק: סיפורים, תל אביב: עדי, תש"ו (בשיתוף אליעזר ארנשטיין)
שטפן צווייג, משחק המלכים ועוד סיפורים, תל אביב: צבי ליינמן, 1945
פרידריך אנגלס, מצב המעמדות העובדים באנגליה, תל אביב: הקיבוץ המאוחד, תשי"ט
רובין מוהם, גלמודים, תל אביב: פלס, 1950.  פורסם בשם העט "שושנה נדבה"
גלינה ניקולאייבה, קציר, מרחביה: ספריית פועלים, הקיבוץ הארצי, 1952
וו. י. שישקוב, נהר הזעם, מרחביה: ספרית פועלים, הקיבוץ הארצי השומר הצעיר, 1957 (בשיתוף ג' עירון)
כסניה, עם דורי: פרקי זכרונות, תל אביב: הקיבוץ המאוחד, תשי"ז
א"ס מאקארנקו, על חינוך הנוער, תל אביב: הקיבוץ המאוחד, תשכ"א
ולדימיר מדם, זכרונות, תל אביב: י.ל. פרץ, תשמ"ד 1984
כתבים > עריכה

מקוה ישראל בת שבעים וחמש: תר"ל-תש"ה: פרשת-היובל / אגודת ידידי מקוה-ישראל, תל אביב, תש"ו
גלריה

המורה פסח בן-עמרם בחצר בית הספר התיכון עירוני א' בתל אביב
מכתב פרידה מתלמידיו של פסח ליפובצקי בליטא
לקריאה נוספת

מחבר לא ידוע, הקדמה אשר נוספה למהדורת 1967 של יוסף טרומפלדור, לעיל
פסח בן-עמרם, מערכי לב, לעיל
גצל קרסל, "בן-עמרם, פסח", לכסיקון הספרות העברית בדורות האחרונים, ספרית פועלים 1965 -1967
אברהם שאנן, "בן-עמרם, פסח", מילון הספרות החדשה העברית והכללית, יבנה, תל אביב, 1978
הערות שוליים

↑  הפועל הצעיר, גיליון 3 - 4, 27 באוקטובר 1919.
↑  בן עמרם, פסח, מכתב לברכה חבס מ-ט"ו בשבט תש"א. נמצא במכון גנזים של אגודת הסופרים, סימול 410/8970
↑  משרד העלייה, עיתון רשמי מס' 36, דצמבר 1948
↑  פסח בן-עמרם באתר GRAVEZ
↑  תביעת האיחוד הציוני-סוציאליסטי, תל אביב: דפוס "דבר", אפריל 1946, על ידי מחברים שונים, בהם ליפובצקי.
↑  על הספר: בספרות ובאמנות, דבר, 30 ביוני 1933.
↑  מתוך הספר: פסח בן-עמרם, לקראת נצחון, על המשמר, 12 במאי 1950. על הספר: ד"ר מ. א. נהיר, פסח בן-עמרם (ליפובצקי): בלבת אש, דבר, 29 בספטמבר 1950.
↑  על פי שאילתה באתר Jpress, אוחזר ב-16 באוגוסט 2018
↑  על פי מכתב של חיים בן-עמרם לגצל קרסל, בארכיונו של חיים בן-עמרם במכון גנזים
| --- | --- |
בקרת זהויות :  NLI: 987007258587205171  GND: 1089830718  ISNI: 0000 0001 1791 3322  LCCN: no92030865  NTA: 314132104  VIAF: 9414581   WorldCat (עם VIAF): 9414581
קונרד פון קוכנהאוזן

| --- | --- |

קונרד פון קוכנהאוזן
 לידה:  7 ביוני 1888 גלוגאו, האימפריה הגרמנית האימפריה הגרמנית
 פטירה:  13 בדצמבר 1941 (בגיל 53) רוסושנוייה, ברית המועצות ברית המועצות
 מדינה:  הקיסרות הגרמנית 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1907–1941 (כ־34 שנים)
 דרגה:   גנרל לויטננט (ורמאכט)
 תפקידים בשירות
 מפקד הדיוויזיה הממונעת ה-10   מפקד הדיוויזיה ה-134
 פעולות ומבצעים
 מלחמת העולם הראשונה   מלחמת העולם השנייה
 עיטורים
  צלב הברזל דרגה ראשונה   צלב הברזל דרגה שנייה
 
גנרל קונרד פון קוכנהאוזן (בגרמנית: Conrad von Cochenhausen;‏ 7 ביוני 1888 – 13 בדצמבר 1941), היה מפקד בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון קוכנהאוזן נולד ב-7 ביוני 1888 בגלוגאו, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הגרנדירים של המשמר, ובספטמבר 1914 הועבר לרגימנט הגרנדירים של המשמר ה-4 (אוגוסטה ויקטוריה, קיסרית גרמניה ומלכת פרוסיה), ולחם בשורותיו במהלך מלחמת העולם הראשונה. ב-18 בנובמבר 1914 הוא הועלה לדרגת אובר לויטננט, וב-18 באפריל 1916 הועלה לדרגת האופטמן. בשנת 1917 הוא הועבר לרגימנט התחלופה של הגרנדירים של המשמר, ובספטמבר אותה שנה הוא מונה לקצין מטה בחטיבת הלנדווהר ה-9. באביב 1918 הוא מונה למפקד גדוד היגר ה-22, ולאחר מכן מונה לקצין מטה בדיוויזיית המילואים ה-25. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה נשאר פון קוכנהאוזן ברייכסווהר, ומילא בו תפקידי פיקוד ומטה. ב-1 במרץ 1927 הוא הועלה לדרגת מיור, וב-1 במאי 1931 הועלה לדרגת אוברסט לויטננט, ומונה למפקד הגדוד ה-2 ברגימנט הרגלים ה-7 (הפרוסי). ב-1 בדצמבר 1933 הועלה לדרגת אוברסט, וב-1 באוקטובר 1934 הוא מונה למפקד האקדמיה הצבאית במינכן, ובמסגרת תפקידו זה הוא הועלה ב-1 בינואר 1937 לדרגת גנרל מיור. ב-1 במרץ 1938 הוא מונה למפקד הדיוויזיה ה-10, וב-1 באוקטובר אותה שנה הוא הועלה לדרגת גנרל לויטננט.
ביוגרפיה > מלחמת העולם השנייה

עם פרוץ המלחמה היה פון קוכנהאוזן מפקד הדיוויזיה ה-10, ולחם עימה במהלך המערכה בפולין כחלק מהקורפוס ה-13 במסגרת הארמייה השמינית. במהלך המערכה על צרפת לחמה הדיוויזיה שבפיקודו כחלק מהקורפוס ה-13 במסגרת הארמייה ה-16, ובהמשך לחמה כחלק מהקורפוס ה-17 במסגרת הארמייה ה-12. לאחר מכן נשארה הדיוויזיה כחיל כיבוש בצרפת, ובספטמבר 1940 הוסבה הדיוויזיה לדיוויזיה הממונעת העשירית. ב-5 באוקטובר 1940 מונה פון קוכנהאוזן למפקד הדיוויזיה ה-134, ובמהלך מבצע ברברוסה לחם עמה כחלק מהקורפוס ה-43 במסגרת הארמייה הרביעית. בספטמבר 1941 לחם פון קוכנהאוזן עם הדיוויזיה בקרב קייב, ובמהלך הקרב על מוסקבה לחם עמה כחלק מהקורפוס ה-35 במסגרת הארמייה השנייה. בדצמבר הוא לחם עם הדיוויזיה באזור וורונז', וב-13 בדצמבר התאבד במכוניתו בכפר רוסושנוייה בשל המצב הקשה של כוחותיו.
קונרד סנגמה

קונרד קונגקאל סנגמה (נולד ב־27 בינואר 1978) הוא פוליטיקאי הודי המכהן כראש השרים של מגהלאיה מ־2018 מטעם מפלגת העם הלאומית, ולשעבר חבר בלוק סבהה מטעמה.
ביוגרפיה

קונרד קונגקאל סנגמה נולד ב־27 בינואר 1978 לפ. א. סנגמה, פוליטיקאיח הודי שכיהן באותה העת כחבר בלוק סבהה, ולאשתו, סורדיני קונגקאל סנגמה, בטורה שבמגהלאיה. סנגמה גדל בדלהי ולמד בבית הספר סנט קולומבה (אנ') בעיר. לאחר מכן קיבל תואר ראשון במינהל עסקים בבית הספר וורטון.
פעילותו הפוליטית הראשונה של סנגמה הייתה כמנהל הקמפיין של אביו בבחירות ללוק סבהה ב־1999, בהם התמודד אביו מטעם מפלגת הקונגרס הלאומית הוקמה לקראת אותן בחירות לאחר פרישת מייסדיה מהקונגרס הלאומי ההודי.
סנגמה התמודד לראשונה בבחירות למועצה האוטונומית של הרי גרו (אנ') ב־2004 אך הפסיד בפער של 182 קולות.
סנמגה נבחר לראשונה לחבר באספה המחוקקת של מגהלאיה ב־2008 מטעם מפלגת הקונגרס הלאומית. מ־2008 עד 2009 כיהן כשר האוצר, הכוח והתיירות בממשלת מגהלאיה במסגרת ממשלת קואליציה שנפלה לאחר כשנה. ב־2009 התמוטטה הקואליציה וסנגמה מונה ליושב ראש האופוזיציה באספה.
ב־2012 פרש אביו פ. א. סנגמה ממפלגת הקונגרס הלאומית והקים את מפלגת העם הלאומית. קונרד הצטרף למפלגתו של אביו והתמודד מטעמה בבחירות לאספה המחוקקת של מגהלאיה ב־2013 אך הפסיד למועמד הקונגרס בפער של כאלפיים קול.
לאחר מות אביו פ. א. סנגמה ב־2016 נבחר קונרד סנגמה למנהיג מפלגת העם הלאומית. הוא נבחר ללוק סבהה בבחירות מיוחדות במחוז הבחירה ממנו נבחר אביו.
בבחירות לאספה המחוקקת של מגהלאיה ב־2018 זכתה מפלגת העם הלאומית ב־18 מושבים, שעשו אותה למפלגה השנייה בגודלה באספה, אך הקימה ממשלה בתמיכת חברי הברית הדמוקרטית הלאומית, וסנגמה נבחר לראש השרים במדינה. בעקבות כך התפטר סנגמה מהלוק סבהה ונבחר מחדש לאספה המחוקקת של מגהלאיה. סנגמה נבחר לתפקיד בשנית ב־2023 כשהמפלגה הייתה למפלגה הגדולה ביותר באספה, אך עדיין בממשלת קואליציה.
חיים אישים

סנגמה נישא במאי 2009 למהטב אגיתוק סנגמה ולהם שתי בנות.
הערות שוליים

↑  Member Detail: Sangma, Shri Conrad Kongkal, Lok Sabha
1 2 3  Arthi Nawadkar, Who is Conrad Sangma?, Maps of India, ‏10 בנובמבר 2022
↑  Express Web Desk, Who is Conrad Sangma?, The Indian Express, ‏6 במרץ 2018
↑  Wajiri becomes first female home minister of Meghalaya, Hindustan Times, ‏13 במרץ 2013
↑  Express Web Desk, Meghalaya CM Conrad Sangma wins South-Tura assembly bypoll, The Indian Express, ‏27 באוגוסט 2018
קונרד פון גוסלר

| --- | --- |

קונרד פון גוסלר
 לידה:  28 בדצמבר 1848 פוטסדאם, ממלכת פרוסיה ממלכת פרוסיה (1803-1892)
 פטירה:  7 בפברואר 1933 (בגיל 84) אייזנך, גרמניה הנאצית גרמניה הנאצית (1933–1935)
 מדינה:  גרמניה 
 מספר צאצאים:  4 
 השתייכות:   צבא הקיסרות הגרמנית
 תקופת הפעילות:  1868–1917 (כ־49 שנים)
 דרגה:  גנרל חיל הרגלים
 תפקידים בשירות
 מפקד הדיוויזיה ה-11 המושל הצבאי של מיינץ מפקד קורפוס המילואים ה-6
 פעולות ומבצעים
 מלחמת צרפת–פרוסיה מלחמת העולם הראשונה
 עיטורים
 פור לה מריט
 
קונרד ארנסט פון גוסלר (בגרמנית: Konrad Ernst von Goßler; 28 בדצמבר 1848 – 7 בפברואר 1933) היה גנרל גרמני שפיקד על כוחות במלחמת העולם הראשונה.